
GUVERNUL  REPUBLICII  MOLDOVA

HOTĂRÂRE nr. ____
din                                        2026
Chișinău
[bookmark: _Hlk210917186][bookmark: _Hlk209513768][bookmark: _Hlk209520072]pentru aprobarea Normelor privind efectuarea controalelor oficiale specifice aplicabile transporturilor de anumite animale și bunuri originare din Republica Moldova care revin în țară în urma unui refuz de intrare într-o altă țară
	În temeiul art. 68 alin.(1) lit. h) din Legea nr.82/2024 privind controalele oficiale în domeniul agroalimentar (Monitorul Oficial al Republicii Moldova, 2024, nr. 199-201, art.265), cu modificările ulterioare, Guvernul HOTĂRĂŞTE: 
Prezenta Hotărâre transpune parțial (transpune art. 1, art. 2, art. 3 (1), (2) lit. a), b), (4) și (5)) Regulamentul delegat (UE) 2019/2074 al Comisiei din 23 septembrie 2019 de completare a Regulamentului (UE) 2017/625 al Parlamentului European și al Consiliului în ceea ce privește normele privind controalele oficiale specifice efectuate asupra transporturilor de anumite animale și bunuri originare din Uniune și care se întorc în Uniune după ce li s-a refuzat intrarea într-o țară terță, CELEX: 32019R2074, publicat în Jurnalul Oficial L 316 din 6 decembrie 2019, așa cum a fost modificat ultima dată prin Regulamentul delegat (UE) 2021/2089 al Comisiei din 21 septembrie 2021.
1. Se aprobă Normele privind efectuarea controalelor oficiale specifice aplicabile transporturilor de anumite animale și bunuri originare din Republica Moldova care revin în țară în urma unui refuz de intrare într-o altă țară (se anexează)
2. Controlul asupra executării prezentei hotărâri se pune în sarcina Agenției Naționale pentru Siguranța Alimentelor.
3. Prezenta hotărâre intră în vigoare la data intrării în vigoare a Legii nr. 82/2024 privind controalele oficiale în domeniul agroalimentar şi se abrogă la data aderării Republicii Moldova la Uniunea Europeană.  


PRIM-MINISTRU						VASILE TOFAN
Contrasemnează:

Ministru agriculturii 
și industriei alimentare					

Aprobate prin
 Hotărârea Guvernului nr.____/______ 

[bookmark: _Hlk210917758]NORMELE
privind efectuarea controalelor oficiale specifice aplicabile transporturilor de anumite animale și bunuri originare din Republica Moldova care revin în țară în urma unui refuz de intrare într-o altă țară

CAPITOLUL I
CONTROALE OFICIALE SPECIFICE EFECTUATE ASUPRA TRANSPORTURILOR DE ANIMALE ȘI DE BUNURI ORIGINARE DIN REPUBLICA MOLDOVA RETURNATE ÎN URMA UNUI REFUZ DE INTRARE ÎNTR-O ALTĂ ȚARĂ
1. Normele privind efectuarea controalelor oficiale specifice la posturile de control la frontieră asupra transporturilor de animale și bunuri se aplică transporturilor de categorii de animale și bunuri prevăzute la art. 45 alin. (1) lit. a)–c) din Legea nr. 82/2024 privind controalele oficiale în domeniul agroalimentar (în continuare Legea nr. 82/2024), originare din Republica Moldova, care revin pe teritoriul țării ca urmare a refuzului de intrare într-o altă țară.
[bookmark: _Hlk206997614]2. Autoritatea competentă de la postul de control la frontieră de sosire în Republica Moldova efectuează controale documentare și controale de identitate ale transporturilor de animale și de bunuri prevăzute la art. 45 alin. (1) lit. a)- c) din Legea nr. 82/2024 originare din Republica Moldova returnate în urma unui refuz de intrare într-o altă țară.
[bookmark: _Hlk206998303]3. Autoritatea competentă de la postul de control la frontieră de sosire în Republica Moldova efectuează controale fizice asupra următoarelor transporturi originare din Republica Moldova returnate în urma unui refuz de intrare într-o altă țară:
3.1 transporturile de animale prevăzute la art. 45 alin. (1) lit. a) din Legea nr. 82/2024;
3.2 transporturile de bunuri prevăzute la art. 45 alin. (1) lit. b) și c) din Legea nr. 82/2024,  în cazul în care se suspectează nerespectarea de către aceste bunuri a normelor menționate la art. 1 alin.(2) din Legea nr. 82 /2024, pentru a confirma sau a elimina suspiciunea respectivă.
4. Autoritatea competentă de la postul de control la frontiera de sosire în Republica Moldova verifică conformitatea transporturilor de animale și de bunuri cu următoarele cerinţe:
4.1 pentru animalele prevăzute la art. 45 alin. (1) lit. a) din Legea nr. 82/2024 și pentru materialele germinative prevăzute  la art. 45 alin. (1) lit. b) din Legea nr. 82 /2024, cerinţele de sănătate și de bunăstare a animalelor, după caz, prevăzute  la art. 1 alin. (2) lit. d) și f) din Legea nr. 82 /2024.
4.2 pentru produsele de origine animală și produsele compuse prevăzute la art. 45 alin.(1) lit.b) din Legea nr. 82 /2024:
4.2.1 cerinţele de sănătate a animalelor prevăzute la art. 1 alin. (2) lit. d) din Legea nr. 82/2024;
4.2.2 normele suplimentare prevăzute la Capitolul II;
4.3 pentru subprodusele de origine animală prevăzute la art. 45 alin. (1) lit. b) din Legea nr. 82 /2024 și pentru produsele derivate, cerinţele prevăzute la art. 1 alin. (2) lit. e) din Legea nr. 82/2024;
4.4 pentru plante, produse vegetale și alte obiecte prevăzute la art. 45 alin. (1) lit. c) din Legea nr. 82 /2024, cerinţele privind sănătatea plantelor prevăzute la art. 1 alin. (2) lit. g) din Legea nr. 82 /2024.
5. Autoritatea competentă de la postul de control la frontieră de sosire în Republica Moldova informează autoritatea competentă de la locul de destinaţie prin intermediul sistemului de gestionare a informaţiilor pentru controalele oficiale prevăzut la art. 89 din Legea nr. 82/2024, cu privire la faptul că transportul a fost autorizat să intre în Republica Moldova, cu un loc de destinaţie specificat, indicat în documentul sanitar comun de intrare (DSCI).

CAPITOLUL II
NORME SUPLIMENTARE PRIVIND CONTROALELE OFICIALE EFECTUATE ASUPRA TRANSPORTURILOR DE PRODUSE DE ORIGINE ANIMALĂ ȘI DE PRODUSE COMPUSE

6. Autoritatea competentă de la postul de control de la frontiera de sosire în Republica Moldova permite intrarea în Republica Moldova a următoarelor transporturi de produse originare din Republica Moldova și care revin în țară în urma unui refuz de intrare într-o altă țară, cu condiţia să îndeplinească cerinţele stabilite la pct. 7:
6.1 produse de origine animală prevăzute în anexa nr. 1 la Nomenclatorul mărfurilor supuse controlului sanitar-veterinar, anexa nr. 1 la Regulamentul privind modul de trecere a frontierei de stat a mărfurilor supuse controlului Agenției Naționale pentru Siguranța Alimentelor, aprobat prin Hotărârea Guvernului nr. 938/2018.
[bookmark: _Hlk212708154]6.2 produse compuse prevăzute în cap. IX-XVIII din anexa nr. 1 la Nomenclatorul mărfurilor supuse controlului sanitar-veterinar, anexa nr. 1 la Regulamentul privind modul de trecere a frontierei de stat a mărfurilor supuse controlului Agenției Naționale pentru Siguranța Alimentelor, aprobat prin Hotărârea Guvernului nr. 938/2018, care sunt supuse controalelor veterinare la posturile de control la frontieră de sosire în Republica Moldova, în conformitate cu prezentul capitol.
7. Transporturile de produse menţionate la pct.6 trebuie să fie însoţite de următoarele documente:
7.1 certificatul oficial original emis de autoritatea competentă a Republicii Moldova care a însoțit transportul către țara de destinație conform prevederilor art.70-74 din Legea nr.82/2024.
7.2 declaraţia oficială a autorităţii competente sau a altor autorităţi publice din ţara de destinație, în care să se indice motivul pentru care s-a refuzat intrarea, locul și data descărcării și ale reîncărcării în ţara respectivă, precum și confirmarea faptului că:
7.2.1 transportul nu a făcut obiectul niciunei alte manipulări decât descărcarea, depozitarea și reîncărcarea;
7.2.2 descărcarea și reîncărcarea produselor de origine animală și a produselor compuse au avut loc în condiţii de igienă, pentru a se evita contaminarea încrucișată;
7.2.3 produsele de origine animală și produsele compuse au fost depozitate în condiţii de igienă și la temperatura necesară pentru tipurile relevante de bunuri;
8. Autoritatea competentă de la postul de control la frontieră de sosire în Republica Moldova acordă derogări de la cerinţele stabilite la subpct.7.2 pentru transporturile sigilate, cu sigiliul original intact, cu condiţia ca operatorul responsabil cu transportul să prezinte o declaraţie în care să precizeze motivul pentru care ţara de destinație a refuzat intrarea sau a returnat transportul și să confirme faptul că transportul s-a derulat în condiţii corespunzătoare pentru tipul relevant de produse de origine animală și de produse compuse.
9. Autoritatea competentă de la postul de control la frontieră de sosire în Republica Moldova monitorizează transportarea și sosirea la locul de destinaţie a transportului, în conformitate cu cerințele de monitorizare a transporturilor de animale și de anumite bunuri însoțite de documentul sanitar comun de intrare, aprobate prin Hotărârea Guvernului nr. 541/2025.

